LT
2023 2 6
Europos Sąjungos oficialusis leidinys
C 45/25
Reikalavimai Ieškovė Bendrojo Teismo prašo: — panaikinti Komisijos įgaliotojo leidimus suteikiančio pareigūno, Struktūrinių reformų rėmino generalinio direktorato generalinio direktoriaus, sprendimą, kuriuo jai neleista dalyvauti skyrimo procedūrose, kurioms taikomas Europos Parlamento ir Tarybos reglamentas (ES, Euratomas) 2018/1046 (1), būti atrinktai panaudoti Europos Sąjungos lėšas ir dalyvauti skyrimo procedūrose, kurioms taikomas 2022 m. spalio 1 d. priimtas Tarybos reglamentas (ES) 2018/1877 (2), apie kurį ieškovei pranešta tų pačių metų spalio 3 d. (toliau – ginčijamas sprendimas); — subsidiariai, pakeisti ginčijamą sprendimą ir paskirti nedidelę finansinę nuobaudą, kadangi ieškovė tik ribotai dalyvavo vykdant projektą; — nurodyti Europos Komisijai atlyginti ieškovės dėl ginčijamo sprendimo patirtus nuostolius; ir — bet kuriuo atveju priteisti iš Europos Komisijos bylinėjimosi išlaidas.
Ieškinio pagrindai ir pagrindiniai argumentai Grįsdama ieškinį ieškovė remiasi šiais pagrindais. 1.
Ieškinio pirmasis pagrindas grindžiamas tuo, kad ginčijamu sprendimu pažeidžiama Reglamento 2018/1046 136 straipsnio 1 dalis, nes jame nenustatytos svarbios faktinės aplinkybės, būtinos sprendimui dėl draudimo ieškovei dalyvauti procedūroje priimti, be kita ko, nenustačius, kad ieškovė (individualiai) savo pagrindinius įsipareigojimus pagal konsorciumo, kuriam ji priklausė, ir Komisijos sudarytą sutartį būtų atlikusi su reikšmingais trūkumais, kaip reikalaujama pagal minėtą nuostatą. 2.
Ieškinio antrasis pagrindas grindžiamas tuo, kad ginčijamu sprendimu pažeidžiama Reglamento 2018/1046 136 straipsnio 3 dalis ir bendrasis proporcingumo principas, nes: — ieškovei skirta draudimo dalyvauti procedūroje sankcija nepasiekiama Reglamente 2018/1046 nustatytos ankstyvojo nustatymo ir draudimo dalyvauti procedūroje sistemos tikslo, — ieškovei skiriant draudimo dalyvauti procedūroje sankciją neatsižvelgiama į jos antraeilį vaidmenį vykdant nuotekų ir vandentiekio tinklų statybos projektą Famagustos mieste (Kipras). 3.
Ieškinio trečiasis pagrindas grindžiamas tuo, kad ginčijamu sprendimu pažeidžiamas bendrasis teisinio saugumo principas, nes buvo atgaline data pritaikyta draudimo dalyvauti procedūroje nuobauda pagal Reglamentą 2018/1046, o ši yra griežtesnė už finansinę nuobaudą, kurią minėtas leidimus suteikiantis pareigūnas būtų paskyręs pagal Europos Parlamento ir Tarybos reglamentą (ES, EURATOMAS) Nr. 966/2012 (3).
(1)
(2) (3)
2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1, klaidų ištaisymas OL L 329, 2019 12 19, p. 97).
2018 m. lapkričio 26 d.
Tarybos reglamentas (ES) 2018/1877 dėl 11-ajam Europos plėtros fondui taikomo finansinio reglamento, panaikinantis Reglamentą (ES) 2015/323 (OL L 307, 2018, p. 1).
2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr.
1605/2002 (OL L 298, 2012, p. 1).